钦定古今图书集成/明伦汇编/氏族典/第346卷 > 周永清
## 钦定古今图书集成/明伦汇编/氏族典/第346卷 > 周永清

按《宋史周永清传》：“永清，字肃之，世家灵州。州陷，祖美
归京师，永清以荫从仕。宰相庞籍言其忠勇，加阁门
祗候，迁通事舍人、渭州钤辖。渭兵劲而阵伍不讲，永
清训以李靖，法帅蔡挺嘉其整图上之，诏推于诸道，
知德顺军。夏众入寇，击擒其酋吕效忠。又募勇士，夜
驰百里，𢭏贼巢穴，斩首三百级，俘数千人，获橐驼、甲”
马万计，城中无知者。并砦禁地三百里，盗耕不可禁。
永清拓籍数千顷，置射士二千，声闻敌廷。知代州，契
丹无名求地，朝廷命韩缜分画，永清贰焉。入对言：“疆
境不可轻与人，臣职守土，不愿行。”固遣之。复上章陈
利害，竟以母病辞。历高阳关、定州、泾原路钤辖，东上
阁门使。